<http://www.konferencia.profi-project.eu/publikacio.html>

Pitlik László, SZIE MY-X kutatócsoport, 2017.V.

Projektmenedzsment szoftver-fejlesztés kockázatelemzési fókusszal?!

Kivonat

Adott méret/komplexitás felett a cégek projektjeinek menedzselése már nem célszerű papír-alapon/intuitív módon. Amennyiben egy munkatudományi felmérést támogató keretrendszert fejleszt valaki, akkor egyszerre válik lehetővé a projektek klasszikus elvárások szerinti menedzselése (vö. pl. GANTT-diagram, erőforrás-allokáció, stb.) és az érintett objektumok (pl. munkavállalók, szervezeti egységek, partnerek, projektek, feladattípusok, munkakörök, stb.) kockázatainak/kitettségeinek dinamikus, valós idejű feltárása. A kockázatmenedzsment bizonyos értelemben a projektmenedzsment újrafogalmazásaként értendő, érthető, hiszen a projektmenedzsment célja az az erőforrás-felhasználást érintő optimum közelítés, míg a kockázatmenedzsment a projektek ideálközelítését akadályozó tényezők felismerését, előrejelzését támogatja.

A szerzők a publikáció keretében bemutatják az általuk fejlesztett megoldás logikai modelljét, vagyis azokat az elemzés lehetőségeket, melyek a projektmenedzsment hatékonyságát alapjaiban növelhetik.

A megoldás alapja a big data jellegű adatgyűjtés, mely keretében az összes érintett személy szinte minden számítógéphez köthető aktivitása (ennek quasi reprodukálhatóságot biztosító szintjén) figyelésre kerül. Majd ezen tranzakciós adatokból képzett tanulási mintákon online mesterséges intelligenciák (pl. hasonlóságelemzési láncok) automatizált felhasználásával újszerű kockázatelemző riportok és adat-vizualizációk kerülnek levezetésre.

Az első, a fenti elveket kielégítő fejlesztés már innovációs különdíjat nyert, s jelenleg ennek automatizálása folyik: vö. <http://miau.gau.hu/miau2009/index.php3?x=e0&string=stress>